《家蒲圻明府宗尧公墓失多年偶得之榛莽中刮石题此》
明代·韩上桂

凫舄风流怅往年，路迷何处觅荒阡。霜深绝壑松花落，月照空荒鹤影还。

牧竖烧残馀断碣，卧麟苔积莽幽烟。凭崖更洒雍门泪，玉树凋伤事可怜。

作者简介：明广东番禺人，字孟郁，号月峰。幼时家贫，喜读书。向人借《二十一史》，浏览一月，即默识大略。万历二十二年中举。授国子监丞。转永平府通判。巡抚方一藻以其才荐。崇祯末闻帝死讯，愤恨死。